પ્રશાંત દયાળ (મેરાન્યૂઝ.અમદાવાદ): 2019 લોકસભાની ચૂંટણી ભાજપ માટે અસ્તીત્વનો સવાલ છે, જો કે નરેન્દ્ર મોદી અને અમિત શાહના ટીકાકારોને પણ સ્વીકારવુ પડે કે કોંગ્રેસની રાષ્ટ્રીય અને પ્રદેશ નેતાગીરીની કલ્પના અને મહેનત કરતા અનેક ઘણુ નરેન્દ્ર મોદી અને અમિત શાહ વિચારે અને તે દિશામાં એટલુ જ કામ કરે છે. દશેરાના દિવસે શંકરસિંહ વાધેલાના પુત્ર મહેન્દ્રસિંહ વાઘેલા જે ચાર મહિના પહેલા જ ભાજપમાં ગયા હતા અને તેમણે માત્ર ચારલીટીનો એક પત્ર પ્રદેશ પ્રમુખ જીતુ વાધાણીને પાઠવી ભાજપમાંથી રાજીનામુ આપી રહ્યા છે તેવી જાહેરાંત કરી હતી. પહેલી દ્રષ્ટીએ સામાન્ય લાગતી આ વાત ઘણી જ અસામાન્ય છે. કોંગ્રેસના કદાવાર નેતાઓને ભાજપમાં સામેલ કરવા માટે અમિત શાહ અનેક પ્રયાસ કરે છે ત્યારે ખુદ અમિત શાહના કહેવાથી મહેન્દ્રસિંહ વાઘેલાએ ભાજપ સાથે છેડો ફાડયો હોવાની જાણકારી મળી રહી છે.